Diari Oficial de la Generalitat Valenciana


Sumari del DOGV 8505, del 13-03-2019 (2019/2509)

RESOLUCIÓ d'11 de març de 2019, del sotssecretari, per la qual es proveeix, pel sistema de lliure designació, el lloc de treball anunciat en la convocatòria número 13/2019, de 12 de febrer de 2019.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2509


Data del document
:   11-03-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * funcionari

RESOLUCIÓ d'11 de març de 2019, del sotssecretari, per la qual es proveeix, pel sistema de lliure designació, el lloc de treball anunciat en la convocatòria número 13/2019, de 12 de febrer de 2019. [2019/2509]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 13/2019, de 12 de febrer de 2019 (DOGV 8487, 15.02.2019), pel procediment de lliure designació, del lloc de treball 23208, subdirector/a general de Cooperació i Solidaritat.  
  
Revisada la documentació presentada per les persones participants, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives del lloc convocat, igualment, queden acreditats els coneixements especialitzats, implicació, professionalitat i la trajectòria de la candidata finalment seleccionada per a l'esmentat lloc 23581, Lourdes Sanchis Domingo.  
  
De conformitat amb la base quarta de la resolució de la convocatòria citada, amb l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Nomenar Lourdes Sanchis Domingo, amb AOS 0243...N0, com a subdirectora general de Cooperació i Solidaritat, grup A1 complement de destinació nivell 30 i complement específic E050, ja que en l'aspirant finalment seleccionada concorren els mèrits adequats per a l'acompliment de les funcions d'aquest lloc de treball.  
  
La candidata ha exercit les funcions pròpies de l'esmentat lloc des de l'1 d'agost de 2013 fins al 10 de febrer de 2019, i així mateix, les corresponents a la de cap de servei de Gestió de Programes i Cooperació des de l'1 de març de 2013 fins a 31 de juliol de 2013. Per això, disposa d'amplis coneixements de la gestió interna de l'Administració de la Generalitat. A més ha exercit la seua trajectòria professional en diversos llocs, no solament de l'Administració autonòmica sinó de l'Administració local, que requerien funcions pròpies de coordinació i supervisió de tasques administratives.  
Ve exercint les tasques pròpies de la secretària dels òrgans col·legiats de la direcció general de Cooperació i Solidaritat, tals com, del Consell Valencià de Cooperació Internacional al Desenvolupament i del Comité Permanent d'Acció Humanitària de la Comunitat Valenciana. A més posseeix un alt nivell de coneixement en valencià i anglés. Tots aquests coneixements, així com el contingut de les matèries i funcions sobre les quals ha exercit la seua trajectòria professional en els últims 6 anys, li atorguen unes aptituds i coneixements que no concorren en l'altre candidat.  
De conformitat amb l'article 29 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, les persones adjudicatàries que tinguen la condició de funcionaris o funcionàries d'altres administracions públiques, no s'integraran en l'Administració de la Generalitat mitjançant el procediment de lliure designació.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 11 de març de 2019.- El sotssecretari, p. d. (R 23.01.2017; DOGV 7965, 25.01.2017): Alfonso Puncel Chornet.